กินยาคุมฉุกเฉิกแล้วมีอาการตกขาว วันที่ 5-6 นับตั้งแต่เริ่มกิน อยากทราบว่าเพราะอะไรคะ หรือตกขาวเป็นอาการข้างเคียงจากยาคะ
สวัสดีค่ะ การมีตกขาวในวันที่ 5-6 นับตั้งแต่ทานยาคุมฉุกเฉิน ไม่ได้เป็นผลข้างเคียงของการทานยาคุมฉุกเฉินค่ะ โดยตกขาวที่เป็นอาจเป็นตกขางที่ปกติหรือผิดปกติกได้ให้สังเกตว่าตกขาวมีลักษณะที่ผิดปกติหรือไม่ เช่น มีสีเหลืองเขียวคล้ายหนอง หรือมีลักษณะคล้ายแป้งเปียกหรือนมบูด ตกขาวมีเลือดปน มีกลิ่นเหม็นแบบคาวปลา หรือมีอาการอื่นๆ ร่วมด้วยหรือไม่ เช่น อาการคันช่องคลอด เจ็บหรือแสบขณะปัสสาวะ ปวดท้องน้อย เป็นต้น หากมีลักษณะดังกล่าวจึงจะถือว่าเป็นตกขาวที่ผิดปกติ แต่หากตกขาวที่เป็นมีสีใส ขาว หรือออกเหลืองเล็กน้อย ไม่มีกลิ่นเหม็นรุนแรง ไม่มีคันช่องคลอด ไม่มีปวดท้องน้อย ปัสสาวะปกติ ตกขาวดังกล่าวก็ถือเป็นตกขาวที่ปกติค่ะ